নীলফামারী সদর থানার অফিসার ইনচার্জ আসাদুজ্জামান জানান, সকাল ৮টার দিকে উত্তরা ইপিজেড এলাকায় নীলফামারী-সৈয়দপুর সড়কে যাত্রী উঠানামা নিয়ে অটোরিক্সা ও মিনিবাস চালকের মধ্যে কথা কাটাকাটি ও হাতাহাতি হয়। এর প্রতিবাদে জেলা মোটর শ্রমিক ইউনিয়নের শ্রমিকরা সকাল ৮টা থেকে দুপুর ১২টা পর্যন্ত নীলফামারী-সৈয়দপুর সড়ক অবরোধ করে  রাখে। এ সময় সড়কের উভয় পার্শে শত শত যানবাহন আটকা পড়লে যানজটের সৃষ্টি হয়। পরিস্থিতির অবনতি ঘটলে নীলফামারীর অতিরিক্ত জেলা ম্যাজিষ্ট্রেট আমিনুর রহমান ঘটনাস্থলে উপস্থিত হয়ে অজ্ঞাতনামা অটোরিক্সা চালককে গ্রেফতার ও আগামী ৩০জুনের মধ্যে প্রধান সড়কগুলোতে অটোরিক্সা চলাচল বন্ধের প্রতিশ্রতি দিলে তারা অবরোধ তুলে নেয়।